**Előterjesztés**

**a Szenátus részére**

**Helyszíne: Budapest, Rektori Tanácsterem**

**Ideje: 2016. október 11. 14:00**

**1. Napirendi pont: Rektorjelölt megválasztása**

**Mellékletek: Rektori pályázat**

**Készítette: dr. Battay Márton**

**Látta: -**

1. **Előzmények**

A nemzeti felsőoktatásról szóló 2011. évi CCIV. törvény (Nftv.) 12. § (3) bekezdése d) pontja szerint a szenátusjavaslatot tesz a rektori pályázati felhívás tartalmára, elbírálja a rektori pályázatokat és megválasztja a rektorjelöltet, továbbá értékeli a rektor vezetői tevékenységét.

2016. július 1. napján tárgyalta a Szenátus a rektori pályázati felhívás tervezett szövegét.

A pályázati felhívás alapján 2016. szeptember 12-ig egy pályázat érkezett a fenntartóhoz.

A határidőben benyújtott pályázat a pályázati felhívásnak megfelelt, ezért azt a fenntartó megküldte az Állatorvostudományi Egyetem részére, hogy az alapján a Szenátus válassza meg a rektorjelöltet.

Az Nftv. 37. § szerint rektori megbízásra benyújtott valamennyi, a pályázati feltételeknek megfelelt pályázatot a szenátus véleményezi, és valamennyi tagja többségének szavazatával dönt a rektorjelölt személyéről.

A szenátus által megválasztott rektorjelölt rektori megbízását a fenntartó felterjesztésére a köztársasági elnök adja ki.

1. **Előterjesztés**

A pályázati anyag alapján kérjük a Szenátust, hogy hozzon döntést Dr. Sótonyi Péter rektorjelöltté való megválasztása tárgyában.

1. **Határozat tervezet**

**……./2016/2017. sz. SZT határozat**

**A Szenátus az előterjesztést megismerte, …….igen, ………nem, ……tartózkodás mellett támogatja/nem támogatja.**

1. **Javaslat az előterjesztés kommunikációjára**

**Intranet: Szenátus**

**Budapest, 2016. október 10.**

 **Dr. Gálfi Péter**